Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: nyilvánosságáról szóló 1992. évi LXIII. törvény (Avtv.) 2. §
Paragraph Index: 962

90. § b) és f) pontja alapozta meg. E rendelkezések célja — többek között — a kábítószer, pszichotrop anyag gyártására, kereskedelmére, szállítására, felhasználására, tárolására engedéllyel rendelkező személyek (jelen ügyben: az orvos) tevé- 1999/18/II. szám kenységének ellenőrzése, nem a drogbetegek ellenőrzése. Mint azt már a hivatkozott ajánlásaimban hangsúlyoztam, az Rtv. 76. § (4) bekezdése alapján a rendőrség bűnüldözési és igazgatási feladatokhoz kapcsolódó adatkezelését egymástól elkülönítetten kell kezelni. A beteglista október 13-i lefoglalásának jogalapjaként Berta Attila az Rtv. — előzőekben ismertetett — 84. § j) pontját jelöli meg. A rendőrségi törvény 84. § j) pontjára történő főkapitányi hivatkozás nem alapozza meg az intézkedések jogszerűségét, hiszen különleges adatokat csak meghatározott bűncselekmény elkövetésével gyanúsított személyek, (akik között az első két házkutatáskor a főorvos még hivatalosan nem szerepelt), továbbá a gyanúsított személyek kapcsolatai (akikhez csak a rendőrség kiterjesztő, jogellenes értelmezésében tartozik a betegek teljes köre) vonatkozásában kezelhet a rendőrség. A rendőrség nem vette figyelembe az Rtv. 80. §-át, amely meghatározza, hogy a rendőrség milyen bűncselekmények elkövetésével gyanúsított személyek különleges adatait kezelheti. A beteglista lefoglalásra a célhoz kötöttség (Avtv. 5. §) elvének figyelmen kívül hagyásával — a totális adatgyűjtés tipikus példájaként — került sor, hiszen az eljáró hatóság nem tudta, hogy milyen betegségben szenvedő személyek adatait tartalmazzák e listák. A büntetőeljárási törvény előírásainak megsértésével, a rendőrségi törvény egyes rendelkezéseinek félreértelmezésével, az adatvédelmi törvény egyes követelményeinek figyelmen kívül hagyásával, valamint az eljárásban részt vevő rendőrségi szervek feladatkörének tisztázatlansága miatt az eljáró rendőri szerv(ek) jogosulatlanul kezelik a kórház addiktológia osztályán kezelt betegek adatait, azaz: — törvényi felhatalmazás nélkül olyan betegek személyes (illetve különleges) adatait foglalta le és használta, használja fel, akiknek semmiféle közük sincs sem az alapeljáráshoz, sem a későbbiekben dr. Funk Sándorra kiterjesztett nyomozáshoz; — a főorvos által — Depridol tablettával — kezelt betegekre vonatkozó adatokat is olyan időpontban szerezte meg a nyomozó hatóság, amikor még a különleges adatok kezelésének törvényi feltétele (a főorvos gyanúsítottá nyilvánítása) még nem történt meg. Az eljárás menetében adatvédelmi szempontból (is) kifogásolható egyéb eljárási cselekményeket foganatosított a nyomozó hatóság, amikor például egyszerre, egy időben végzett házkutatást és végeztetett kábítószer-rendészeti ellenőrzést, továbbá az eljárásnak az a módja is kifogásolható, hogy egy bűncselekmény felderítése során két szervezet (egy nyomozó és egy vizsgálati szerv) folytat eljárási cselekményeket (kihallgatásokat, házkutatásokat) úgy, hogy az egymáshoz való viszonyuk tisztázatlan. A főkapitány szerint a beteglisták lefoglalására „a Be.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes